stanford-oval/wikipedia huggingface dataset:
התרבות הסולוטרנית

| --- | --- |

"חוד עלה" דו-פני של התרבות הסולוטרנית
 אזור גאוגרפי:  מערב אירופה
 אתרים עיקריים:  מחסה הסלע של רוש דה סולטרה (צר'), מערת לאסקו, מערת אל קסטיו
 תקופה:  התקופה הפלאוליתית העליונה 
 טווח תאריכים:  22,000 – 17,000 שנים לפני זמננו
 תרבות קודמת:  התרבות הגרוויטית (אנ')
 תרבות הבאה:  התרבות המגדלנית
 
 מפת התפוצה של אתרי התרבות הסולוטרנית
 
התרבות הסולוטרנית (מצרפתית: Solutréen) היא תרבות פרהיסטורית של ציידים-לקטים מהתקופה הפלאוליתית העליונה, שהתקיימה במערב אירופה בשיאו של עידן הקרח האחרון, בפליסטוקן המאוחר. את השם לתרבות טבע הארכאולוג הצרפתי גבריאל דה מורטיה ב-1869 בעקבות המחקרים באתר הארכאולוגי שבמחסה הסלע של רוש דה סולטרה (צר'), השוכן בנפת סון-א-לואר (צר') במחוז בורגון-פראנש-קונטה במזרח צרפת.
האתר נמצא מתחת לסלע בולט המורכב משונית אלמוגים מאובנת ונראה למרחוק כתוואי בולט. הממצאים הארכאולוגיים הראשונים התגלו ב-1866 בחפירות שביצעו הגאולוגים הצרפתים אנרי טסטו-פרי (צר') ואדריאן ארסלן (Adrien Arcelin). לפי תיארוך פחמן-14 מכויל, גיל התרבות 22,000 עד 17,000 שנים לפני זמננו (20,000 עד 15,000 לפני הספירה).
חוד עלה מהתרבות הסולוטרנית
גולגולת אישה מהתרבות הסולוטרנית, מלפני 20,600 שנה, נמצאה באברי פאטו, דורדון (צרפת).
סיווג זמנים ותפוצה אזורית

העידן הקצר יחסית של התרבות הסולוטרנית החל די בפתאומיות אחרי תקופת התרבות הגרוויטית מסביבות 22,000 שנה לפני זמננו, מבלי שניתן לראות מעבר איטי ומתמשך.
הממצאים הקדומים ביותר וגילופי הסלע המתוארכים של התרבות הסולוטרנית נמצאו בעמק עמק הארדש (צר'), ובמיוחד בחבל פריגור (צר') שבדרום-מערב צרפת, אזור התפוצה העיקרי של התרבות. בנוסף היא הייתה נפוצה בקנטבריה (צפון ספרד), כמו גם בחוף הים התיכון הספרדי (סמוך לוולנסיה) ובפורטוגל. אף על פי שהאתרים המוקדמים יותר עם חודי עלה (גר') יוחסו לתרבות הסולוטרנית, היא נחשבת כיום כמוגבלת למערב אירופה. רק הממצאים שבמערת מגדלנה (גר') השוכנת בהרי אייפל במערב גרמניה מלמדים על התיישבות קצרה של בני התרבות הסולוטרנית במרכז אירופה.
התרבות הסולוטרנית נעלמה במפתיע בנסיבות לא ברורות, בסביבות 17,500 שנה לפני זמננו בדיוק כמו שהופיעה במפתיע. התרבות המגדלנית, השייכת גם היא לתקופה הפלאוליתית העליונה, המתוארכת לשנים שבין 18,000–12,000 לפני הספירה, התבססה כתרבות שהחליפה אותה. והיא בתורה הוחלפה על ידי התרבות האזילית.
אקלים ובעלי חיים

מנקודת מבט אקלימית, התפתחה התרבות הסולוטרנית בזמן הקר ביותר (וירם III) של התקרחות וירם (אנ'). תחילת התרבות וסופה התאפיינו במזג אוויר קר מאוד ויבש. התנאים המתונים והגשומים במידת מה של תקופת הביניים המכונה תקופת בין הקרחונים של לוז'רי שררו באמצע התקופה, ואילו תקופת בין הקרחונים של לאסקו בסופה, עם תחילת תקופת התרבות המגדלנית.
הפאונה נשלטה בבירור על ידי איילי הצפון, ובנוסף בקר, איילים, יעלים, זאב מצוי, ממותה וסוס.
הממצאים

חפצים אופייניים לתרבות הסולוטרנית נעשו על ידי התזת נתזי צור דקים. המאפיינים של כלים אלו הם חודי עלה וחודים משוננים, שיוצרו באמצעות טכניקה חדשה הקרויה שברור-לחץ (pressure flaking). בוולגו (ליד דיגואה (צר')) התגלו מקבץ של חודים בני 20,000 שנה שנעשו בטכניקה זו. החודים הדקיקים (בעובי חמישה עד שישה מילימטרים) ובגובה עד 40 סנטימטרים, המוצגים במוזיאון דינו (Musée Dénon) בשאלון-סור-סון, הם בין כלי האבן המרשימים ביותר של כל התקופה הפלאוליתית באירופה. עם זאת, נותרו עדיין בשימוש כלים רבים שהתפתחו בתחילת התקופה הפלאוליתית העליונה, בעיקר מגרדים. הנקר, הלהבון בעל הגב והמקדחים נפוצים פחות.
בצרפת ניתן לבצע חלוקה של התרבות לארבע תקופות: קדם-סולוטרנית, סולוטרנית תחתונה, סולוטרנית תיכונה וסולוטרנית עליונה ואחרונה על בסיס הממצאים. הסוגים העיקריים של החודים בכל תקופה הם:
קדם-סולוטרנית – חודי עלה בלתי אחידים.
סולוטרנית תחתונה – חודי עלה דו-פניים עם שברור-לחץ.
סולוטרנית תיכונה – חודי עלה דמויי עלי ערבה או ער אציל דו-פניים עם שברור-לחץ.
סולוטרנית עליונה ואחרונה – חודים בעלי כתף.
חודי חנית נעשו מקרני אייל או מעצמות.
עם סיומה של התרבות הסולוטרנית, נעלמו חודי העלים באיכות המעולה שהיו אופייניים לה. מאוחר יותר קיימות דוגמאות אחרות לטכניקה זו, למשל חלק מראשי החץ של התקופה הנאוליתית ופגיונות מהתקופה הקדם-שושלתית במצרים העתיקה.
תגליות והמצאות

המצאת המחטים העשויות מעצם עם חור (קוף) בתקופת התרבות הסולוטרנית העליונה הקלה על תפירת בגדים (פרווה). שרביטים מחוררים (אנ') מופיעים גם הם לראשונה.
נתגלו אתרי מדורות בשטח עד 18 × 9 מטרים, עליהם ניתן היה לצלות כמה בעלי חיים בו זמנית. כמעט כל העצמות שנמצאו נשברו כדי להגיע אל מח העצם. במיקום המייצג ליד סולוטרה-פויי (Solutré-Pouilly), נמצאו עצמות רבות של סוסי בר במדרון הרים תלול, בתוך מה שמכונה מגמת סוסים (בצרפתית: Magma de cheval) דרך משקע אבן גיר בשילוב עם מים ומשקעים. מסת הקונגלומרט מכסה שטח של יותר מ-10 דונם ומגיעה לעובי של עד מטר. משערים אפוא כי נטבחו שם כמה עשרות אלפי סוסי בר.
בפורנו-דו-דיאבל (צר') ליד הקומונה בורדיי (צר') (דורדון) יש בקתה מרובעת מוקפת אבנים.
יצירות אמנות

באזורי מערות הרחק מהכניסה ניתן לראות פטרוגליפים ותבליטים של בעלי חיים. יש גם חפצי אמנות קטנים: עצמות חרותות, לוחיות אבן מצוירות עם דמויות ועגילים מצביעים על הבנה מפותחת של האמנות. עם זאת לא התגלו פסלים שלמים לחלוטין.
תבליטים של בעלי חיים התגלו באתר רו-דה-סר (צר') (שראנט) ובפורנו-דו-דיאבל. כבש המושק וחתולים גדולים מופיעים כייצוג נדיר מאוד של בעלי חיים.
אתרים

צרפת:
רוש דה סולטרה (צר') מיקום מייצג
מערת לאסקו
מערת סן-מרסל (צר') – ארדש
פורנו-דו-דיאבל (צר') – דורדון
גורז' ד'אנפר (גר') – דורדון
מערת שבו (צר') – גאר
מערת פלאקר (צר') – שראנט
מערת קוסק (צר') – דורדון
לוז'רי-אוט (צר') – דורדון. מכיל את הפרופיל המלא ביותר של התרבות הסולוטרנית
רו-דה-סר (צר') – שראנט
ספרד:
מערת צ'ופין – סנטנדר
מערת אל קסטיו – קנטרבריה
מערת פרפאיו (ספ') – ולנסיה
לקריאה נוספת

Adrien Arcelin: Les fouilles de Solutré. Mâcon 1873.
H. Breuil: Quatre cents siècles d’art pariétal. 1952.
F. Djindjian, J. Koslowski, M. Otte: Le Paléolithique supérieur en Europe. A. Colin, 1999, ISBN 2-200-25107-6.
Ph. Smith: Le Solutréen en France. Bordeaux 1966.
ז'ורז' שרפק

| --- | --- |

 לידה:  1 באוגוסט 1924 דומברוביץ, רפובליקת פולין 
 פטירה:  29 בספטמבר 2010 (בגיל 86) הרובע החמישי של פריז, צרפת 
 ענף מדעי:  פיזיקת חלקיקים 
 מקום מגורים:  צרפת
 מקום לימודים:  אוניברסיטת סן לואי  École de Physique des Houches  בית הספר הלאומי הגבוה למכרות  סורבון 
 מוסדות:  CERN (1959–1991)  המרכז הלאומי למחקר מדעי (1948–1959) 
 תלמידי דוקטורט:  Philippe Coulon 
 פרסים והוקרה:  אביר בלגיון הכבוד (1993)  מדליית כסף של CNRS (1971)  פרס נסים חביף (2013)  פרס ז'אן ריקאר (1973)  קצין בלגיון הכבוד (2007)  פרס פיזיקת חלקיקים ואנרגיה גבוהה (1989)  קצין במסדר ההצטיינות הלאומי (10 בנובמבר 1997)  פרס נובל לפיזיקה (1992) 
 בן או בת זוג:  Dominique Vidal 
 צאצאים:  Nathalie Charpak 
 מספר צאצאים:  3 
 תרומות עיקריות
 המצאה ופיתוח גלאי חלקיקים, CERN.
 
ז'ורז' שרפק (Georges Charpak; 1 באוגוסט 1924 –  29 בספטמבר 2010) היה פיזיקאי צרפתי יהודי, שזכה בפרס נובל לפיזיקה בשנת 1992.
השכלה ופעילות

פרק זה לוקה בחסר. אנא תרמו לוויקיפדיה ו.
ז'ורז' שרפק נולד בפולין למשפחה יהודית. עבר עם משפחתו לצרפת בגיל 7. במהלך מלחמת העולם השנייה היה חבר בתנועת ההתנגדות הצרפתית ונתפס ב-1943. ב-1944 הועבר למחנה הריכוז דכאו, שם נשאר עד לשחרורו ב-1945.
בשנת 1949 למד אצל פרדריק ז'וליו-קירי בקולז' דה פראנס, שם קיבל תואר דוקטור ב־1954. ב-1959 הצטרף לצוות פיתוח גלאי החלקיקים CERN, אשר החליף את תא הבועות. על פיתוח זה קיבל פרס נובל לפיזיקה ב-1992.
פרסומים

La vie à fil tendu, co-authored with Dominique Saudinos (1993 Odile Jacob, ISBN 2-7381-0214-X)
Devenez sorciers, devenez savants, co-authored with Henri Broch (Odile Jacob, ISBN 90-5814-005-9). Published in English as "Debunked!" by the Johns Hopkins University Press.
וואנג אוי-ג'ו

וואנג אוי-ג'ו (בקוריאנית :황의조; נולד ב-28 בינואר 1992) הוא כדורגלן דרום קוריאני המשחק בעמדת החלוץ בנוטינגהאם פורסט ובנבחרת קוריאה הדרומית.
קריירה

אוי-ג'ו כבש את שער הבכורה שלו נגד סוואן בלו ווינגס ב-3 במרץ 2013. במהלך עונת 2015, הוא כבש 15 שערים ליגת הכדורגל של קוריאה הדרומית, והוסיף שלושה שערים בליגת האלופות של קונפדרציית הכדורגל של אסיה. בסיום עונת 2016 ירד עם הקבוצה לליגת המשנה.
ביוני 2017, וואנג חתם על חוזה לשנתיים בגמבה אוסקה מליגת העל היפנית. בעונת 2018 הוא מילא תפקיד חיוני בהימנעות הקבוצה מירידה, וסיים את העונה כמלך השערים של הקבוצה עם 21 שערים.
ב-15 ביולי 2019, וואנג עבר לבורדו מליגת העל הצרפתית, כשחתם על חוזה לארבע שנים.
ב-25 באוגוסט 2019, הוא כבש את שערו הראשון נגד דיז'ון.
ב-13 באוקטובר 2015 כבש וואנג את שערו הראשון בנבחרת קוריאה הדרומית נגד ג'מייקה.
באוגוסט 2022 חתם בנוטינגהאם פורסט והושאל מיד לאולימפיאקוס.
נכלל בסגל נבחרת קוריאה הדרומית לטורניר מונדיאל 2022.
הערות שוליים

↑  Hwang Ui-jo Leaves Gamba Osaka to Join French Club, english.chosun.com (באנגלית)
↑  선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית)
| נבחרת קוריאה הדרומית – גביע אסיה 2019 |
| --- | --- | --- |
|  1 סאונג-גיו •  2 יונג •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סה-ג'ונג •  9 דונג-וון •  10 ג'אי-סונג •   11 הי-צ'אן •  12 סונג-וו • 13 ג'ה-צ'אול •  14 צ'ול • 15 סונג-יון • 16 סונג-יונג • 17 צ'ונג-יונג • 18 אוי-ג'ו • 19 יאנג-וון • 20 יונג-וון • 21 ג'ין-יון • 22 מון-וואן • 23 יון-וו • מאמן: בנטו |  1 סאונג-גיו •  2 יונג •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סה-ג'ונג •  9 דונג-וון •  10 ג'אי-סונג •   11 הי-צ'אן •  12 סונג-וו • 13 ג'ה-צ'אול •  14 צ'ול • 15 סונג-יון • 16 סונג-יונג • 17 צ'ונג-יונג • 18 אוי-ג'ו • 19 יאנג-וון • 20 יונג-וון • 21 ג'ין-יון • 22 מון-וואן • 23 יון-וו • מאמן: בנטו | קוריאה הדרומית |
| נבחרת קוריאה הדרומית – מונדיאל 2022 |
| --- | --- | --- |
|  1 סאונג-גיו •  2 ג'ונג-גיו •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סאונג-הו •  9 גיו-סונג •  10 ג'אי-סונג •   11 הי-צ'אן •  12 בום-קון • 13 ג'ון-הו •  14 צ'ול • 15 מון-וואן • 16 אוי-ג'ו • 17 סאנג-הו • 18 קאנג-אין • 19 יאנג-וון • 20 קיונג-וון • 21 היוון-וו • 22 צ'אנג-הון • 23 טאי-וואן • 24 יו-מין • 25 וו-יאונג • 26 מין-קיו • מאמן: בנטו |  1 סאונג-גיו •  2 ג'ונג-גיו •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סאונג-הו •  9 גיו-סונג •  10 ג'אי-סונג •   11 הי-צ'אן •  12 בום-קון • 13 ג'ון-הו •  14 צ'ול • 15 מון-וואן • 16 אוי-ג'ו • 17 סאנג-הו • 18 קאנג-אין • 19 יאנג-וון • 20 קיונג-וון • 21 היוון-וו • 22 צ'אנג-הון • 23 טאי-וואן • 24 יו-מין • 25 וו-יאונג • 26 מין-קיו • מאמן: בנטו | קוריאה הדרומית |
ז'ורז' שחאדה

| --- | --- |

 לידה:  2 בנובמבר 1905 אלכסנדריה, מצרים 
 פטירה:  17 בינואר 1989 (בגיל 83) פריז, צרפת 
 מדינה:  לבנון 
 מקום קבורה:  בית הקברות מונפרנאס 
 פרסים והוקרה:  פרס הפרנקופוני של האקדמיה הצרפתית (1986) 
 
ז'ורז' שחאדה (בערבית: جورج شحادة, בצרפתית: Georges Schehadé; ‏2 בנובמבר 1905, אלכסנדריה - 17 בינואר 1989, פריז) היה משורר ומחזאי לבנוני. הוא כתב בצרפתית, והיה מקורב לסוריאליזם.
חייו

שחאדה היה בנם השני מתוך שישה ילדים של משפחה אמידה שחזרה ללבנון מאלכסנדריה, לאחר שירדה מנכסיה. הוא למד משפטים והחל לעבוד במערכת השלטון הצרפתית.
בשנת 1951 הוא התחתן, ובשנת 1977 הוא התיישב בפריז בגלל מלחמת האזרחים בלבנון.
יצירתו

תחילה הזכירה יצירתו את פול ורלן וארתור רמבו. מבקר אחד כתב, ששחאדה לא כותב את השירים, אלא שומר על לידתם. סן-ג'ון פרס היה זה שפרסם את שחאדה בשנת 1931. בנסיעתו לצרפת בשנת 1933 הוא הכיר את פרס, מקס ז'אקוב ואת ז'ול סופרויאל.
בשנת 1951 זכה מחזהו " Monsieur Bob'le" לבכורה בתיאטרון Théâtre de la Huchette. אותו Monsieur Bob'le מחליט יום אחד להתיישב במקום בשם Paola Scala, והתושבים של כפר שכוח אל זה מתייחסים אליו כאל קדוש. את שני המחזות הבאים ביים ז'אן-לואי בארו. ב- "La Soirée des proverbes" יש כביכול עלילת מתח של רצח, אך זה כלל לא הנושא של המחזה. המשורר שם במרכז את השפה ואת משמעות החיים. המחזה Histoire de Vasco תורגם ל-25 שפות, וגם מחזותיו הבאים זכו להצלחה.
הערות שוליים

↑  Danielle Baglione, Albert Dichy: Georges Schehadé. Poète des deux rives. 1905-1989, Paris: Éditions de l'IMEC, Éditions Dar An-Nahar 1999, S. 83
| --- | --- |
בקרת זהויות :  NLI: 987007509692905171  PLWABN: 9810684831205606  BNE: XX1450568  BnF: cb11923933f (data)  GND: 118913441  ISNI: 0000 0001 2130 6920  LCCN: n50021624  NKC: xx0157415  NTA: 074494589  SELIBR: 334825  SUDOC: 027125718  VIAF: 45100730   WorldCat (עם VIAF): 45100730
הרי זגרוס

| --- | --- |

 מידע כללי
 גובה:  4,409 מ' 
 שטח:  533,512 קמ"ר 
 מדינה:  איראן, עיראק 
 מיקום:  איראןאיראן
 אורך הרכס:  1,500 ק"מ 
 קואורדינטות:  33°40′00″N 47°00′00″E﻿ / ﻿33.666667°N 47°E﻿ / 33.666667; 47
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןהרי זגרוס(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןהרי זגרוס
 
הרי זגרוס (בפרסית: رشته كوه زاگرس; בארמית: ܛܘܪ ܙܪܓܣ; בכורדית: زنجیره‌چیاکانی زاگرۆس; בלורית: کو یه لی زاگروس; בערבית: جبال زاغروس) הם רכס הרים בדרום-מערב אסיה המשתרע על פני 1,500 קילומטר לאורך מערב איראן ומקצת ממזרח עיראק, החל מאזור כורדיסטן, לאורך גבול איראן–עיראק ועד למצר הורמוז. הרים אלה מהווים את גבולו המזרחי של המזרח התיכון, לפי הגדרות מסוימות. ההר הגבוה ביותר ברכס זה הוא דנא שפסגתו מתנשאת לגובה 4,409 מטר.
גאולוגיה

גילו של רכס הרי זגרוס דומה לגילו של רכס הרי האלפים. חגורת הקמט והדחיקה של הרים אלה נוצרה מהתנגשות, שעודנה נמשכת, בין הלוח האירואסייתי ללוח הערבי. ההתנגשות בין שני הלוחות הללו ממשיכה ליצור מעוותים ברכס הרים זה, כאשר העתק כאזרון מחלק את הרכס לשני אזורים עיקריים. באזור הדרום-מזרחי של הרכס נוצרים המעוותים מעל שכבת הליט, בעוד באזור הצפון-מערבי שכבה זו היא דקה מאוד עד לא קיימת, דבר אשר יצר צורות נוף שונות בשני אזורים האלה. בחלק הצפון-מערבי ההרים גבוהים יותר ואזורי המעוות צרים יותר, ואילו בחלק הדרום-מערבי ההרים נמוכים יותר עם אזורי מעוות רחבים יותר. בעקבות ההתנגשות הביאו מאמצים מקרום כדור הארץ לקימוט נרחב של סלעי המשקע הקיימים, והבליה שבאה לאחר מכן הסירה את הסלעים הרכים, כמו חרסית וטין והותירה סלעים קשים יותר, כגון אבן גיר ודולומיט. בליה דיפרנציאלית זו יצרה את הרכסים הישרים של הרי זגרוס.
גאוגרפיה

הרי זגרוס נחלקים למספר שרשראות הרים מקבילות קטנות יותר. אחת מהן היא שרשרת הרי כוהרוד שרחוקה 300 ק"מ מזרחית למקבילותיה. בתווך בין השרשראות נפרשים עמקים בגובה גבוה יחסית, שבהם אקלים ממוזג ואוכלוסייה צפופה. הנהרות המנקזים את הרכס נשפכים בסופם לאגמי מלח ובדרכם משקים קרקע פורייה לחקלאות ולמסחר.  ממערב להרי הזגרוס שוכנת מסופוטמיה.
למרגלותיהם המערביים של ההרים במרכז רכס הזגרוס נמצאים שדות הנפט הראשיים של איראן. כיפות המלח שבהרים אלה הן יעד חשוב לאיתור מקורות נפט, שכן המלח הבלתי חדיר כולא על פי רוב נפט תחת שכבות סלע אחרות.
בהרים אקלים ים-תיכוני[דרושה הבהרה] יבשתי עם חורף קר ומושלג, אביב קריר וגשום וקיץ וסתיו יבשים. כמות המשקעים השנתית בהרי זגרוס נעה בין 400 ל-800 מ"מ בשנה, כאשר עיקר המשקעים יורדים בעונות החורף והאביב. בחורף הטמפרטורות יכולות לרדת עד 25°C-.
היסטוריה אנושית

עדויות לחקלאות מוקדמת מן האלף ה-9 לפנה"ס נמצאו למרגלות הרי זגרוס, סמוך לערים אנשאן ושושן. כמו כן, במערת שאנדר נמצאו שרידים של האדם הניאנדרטלי. עם העדויות המוקדמות ביותר לייצור חקלאי נמנים האתרים חאג'י פירוז טפה וגודין טפה, שם נמצאו עדויות לאחסון יין מן האלף ה-4 עד האלף ה-6 לפנה"ס.
בעת העתיקה היו הרי זגרוס מקום מושבם של עמים שונים: הכשים, הגותים, האשורים, העילמיים והמיתניים אשר פלשו לפרקים לערים השומריות והאכדיות של מסופוטמיה. הרים אלה היו למחסום טבעי שהפריד בין מישורי מסופוטמיה לרמה האיראנית. מספר לוחות חרס המפרטים את הקשרים המורכבים בין קבוצות עמים אלה מן האלף ה-2 לפנה"ס נמצאו בתל שמשרה בסמוך לזב הקטן. תל בזמוסיאן, הקרוב לתל שמשרה, היה אתר אשר יושב לסירוגין בין האלף ה-6 לפנה"ס לבין המאה ה-9 לספירה.
בעלי חיים וצמחייה

בהרי זגרוס מספר מערכות אקולוגיות, שהבולטת שבהם היא אזורי היערות והערבה בעלי האקלים הצחיח למחצה. אף על פי שההרים נתונים לרעיית יתר ובירוא יערות, באזור זגרוס צמחייה מגוונת ועשירה. ניתן עדיין למצוא שרידים של החורש האלוני שהיה נפוץ בהרים, כמו גם את ערבות השקד והפיסטוק. ניתן אף למצוא את אבותיהם הקדמונים של רבים מן היבולים של זמננו: חיטה, שעורה, עדשה תרבותית, שקד מצוי, אגוז מלך, פיסטוק, משמש, שזיף, רימון מצוי וגפן.
הרי זגרוס הם גם ביתם של מיני בעלי חיים בסכנת הכחדה, כגון קנית בצרה וצבוע מפוספס. היחמור הפרסי, שנחשב בעבר למין נכחד, התגלה בשלהי המאה ה-20 במחוז ח'וזסתאן בדרום הזגרוס.
ראו גם

הרי הטאורוס
אלבורז
רכס הר דנא, ההר הגבוה בהרי הזגרוס
וולטר גרשם (פוליטיקאי)

וולטר גרשם (באנגלית: Walter Gresham‏; 22 ביולי 1841 – 6 בנובמבר 1920) היה חבר בית הנבחרים של ארצות הברית מטקסס.
ביוגרפיה

גרשם נולד ב-22 ביולי 1841 ב"וודלאון", ליד ניוטאון, מחוז קינג אנד קווין, וירג'יניה, ולמד באקדמיית סטיבנסוויל ובאקדמיית אדג' היל, וסיים את לימודיו באוניברסיטת וירג'יניה בשארלוטסוויל ב-1863. הוא שירת כטוראי בצבא הקונפדרציה במהלך מלחמת האזרחים. הוא למד משפטים, התקבל ללשכת עורכי הדין ב-1867 והחל לעסוק בכך בגלווסטון, טקסס. הוא שימש כתובע מחוזי של המחוז השיפוטי של גלווסטון ב-1872. הוא כיהן כחבר בבית הנבחרים של טקסס בשנים 1886–1891.
גרשם נבחר כדמוקרטי לקונגרס ה-53, וכיהן מ-4 במרץ 1893 עד 3 במרץ 1895. הוא נכשל בניסיונו להיבחר מחדש בשנת 1894 לקונגרס ה-54, וחידש את העיסוק במשפטים בגלווסטון, טקסס. הוא מת בוושינגטון הבירה ב-6 בנובמבר 1920, ונקבר בבית הקברות לייקוויו, גלווסטון, טקסס.
הוא בנה והתגורר בארמון הבישוף המפואר בגלווסטון.
ז'וזפ סגר

ז'וזפ סגר אי סאנס (בקטלאנית: Josep Seguer i Sans, במקור בספרדית "חוסה", José;‏ 6 במאי 1923 - 1 בינואר 2014 בראוס) היה כדורגלן ומאמן. סגר שיחק במשך 14 עונות בשנות ה-40 וה-50 בברצלונה, תחילה כקשר ולאחר מכן כמגן. הוא זכה עם ברצלונה ב-5 אליפויות וב-3 גביעים. כמו כן השתתף סגר ב-4 משחקים במדי נבחרת ספרד ב-1952. לאחר שעזב את ברצלונה, החל סגר לעסוק באימון. תחילה כשחקן-מאמן בריאל בטיס ובמנרסה ולאחר מכן כמאמן בלבד במספר קבוצות בספרד בכלל ובקטלוניה בפרט. בין היתר אימן את קבוצת המשנה של ברצלונה וכן את הקבוצה הבוגרת של המועדון לתקופה קצרה ב-1969.
קריירה כשחקן > שלהי הקריירה

בקיץ 1957 החליט סגר לעזוב את ברצלונהוהצטרף לריאל בטיס שמהליגה השנייה. סגר פתח ב-18 משחקים בעונת 1957/58 וסייע לקבוצתו לסיים במקום הראשון בליגה, ממנו עלתה בטיס לליגה הראשונה. סגר לא מצא את מקומו בקבוצה לאחר עלייתה לליגה הראשונה, ולכן הפך למאמן בעודו רשום כשחקן בסגל הקבוצה. הוא לא ערך אף הופעה בעונת 1958/59. ב-1959 עזב את בטיס והחל לשמש שחקן-מאמן במנרסה, קבוצה קטנה מקטלוניה. הוא מילא את תפקיד זה במשך שנתיים, לפני שפרש ממשחק, בגיל 38.
קריירה כשחקן > נבחרת לאומית

סגר שיחק ב-4 משחקי ידידות במדי נבחרת ספרד במהלך שנת 1952. הראשון שבהם היה ניצחונה של ספרד על אירלנד ב-1 ביוני 1952, השניים הבאים נגד נבחרות טורקיה וארגנטינה והרביעי בתיקו 2-2 עם גרמניה ב-28 בדצמבר. בנוסף, השתתף סגר במשחק ידידות אחד של נבחרת קטלוניה ב-1950.
קריירה כמאמן

לאחר שפרש ממשחק באופן מוחלט, התפנה סגר לעבוד כמאמן באופן בלעדי. פרק האימון הראשון שלו היה עם קבוצת החובבנים של ברצלונה, שם אימן במשך 3 שנים עד 1964. לאחר מכן החל סגר לאמן את ליידה, שהייתה אז בליגה השלישית. סגר הוביל את הקבוצה למקום הראשון בביתה, ממנו העפילה לליגה השנייה. בעונת 1965/66 הגיעה ליידה תחתיו למקום ה-11 בליגה השנייה. עונת 1966/67 החלה עם קשיים עבור הקבוצה, וסגר עזב את תפקידו בדצמבר 1966, כשהקבוצה במקום ה-14 מתוך 16.
ב-1967 הצטרף סגר לטראסה שמהליגה השלישית, אך במשך שנתיים שם לא הצליח לעזור לה לעלות לליגה השנייה, על אף שהגיעה לפלייאוף ההעפלה פעמיים: בראשונה מהמקום הראשון ובשנייה מהמקום השני. בעונת 1969/70 התמנה סגר לתפקיד עוזרו של המאמן סלבדור ארטיגס בברצלונה. ארטיגס פוטר כעבור חמישה מחזורים, וסגר תפס את מקומו כמאמן הראשי. תחתיו שיחקה הקבוצה 13 משחקים, האחרון שבהם ניצחון 1-0 בקלאסיקו על ריאל מדריד ב-28 בדצמבר 1969. לאחריו נכנס לתפקידו הנשיא החדש אגוסטי מונטל, שמינה את ויק בקינגהאם האנגלי כמאמן הקבוע של הקבוצה.
בסוף העונה החל סגר לאמן את קונדל, ששימשה קבוצת משנה לברצלונה, ושיחקה אז בליגה השלישית. ב-1970 אוחדה הקבוצה עם אתלטיק קטלוניה, וכך נוצרה הקבוצה ברצלונה אתלטיק, שהייתה קבוצת המשנה של ברצלונה באופן רשמי. סגר היה מאמנה הראשון. בעונתו הראשונה בתפקיד הגיעה הקבוצה למקום ה-4 בביתה, אך בעונה השנייה סיימה במקום ה-19 וירדה לליגה הרביעית.
בעונת 1972/73 אימן את בדלונה, קבוצה קטנה מקטלוניה, וב-1973 חזר לתקופה קצרה במנרסה. בשתי העונות הבאות אימן את הקבוצות הקטנות ז'ופיטר וטורטוסה, לפני שחזר לטראסה, ששיחקה בעונת 1977/78 בליגה השנייה. סגר לא סיים את העונה בטראסה, ובמרץ 1978 הוחלף. בעונות 1978/79 ו-1979/80 אימן את ויאריאל, שהייתה באותן שנים בליגה הרביעית. בשנים הבאות אימן לפרקים קצרים קבוצות קטנות בקטלוניה - פיגרס, גאווה, לה קאווה וראוס. ב-1983 הפסיק לעבוד כמאמן.
תארים > כשחקן > ברצלונה

אליפות ספרד (5): 1944/45, 1947/48, 1948/49, 1951/52, 1952/53
הגביע הספרדי (3): 1950/51, 1951/52, 1952/53
קופה אווה דוארטה (4): 1945, 1948, 1952, 1953
הגביע הלטיני (2): 1949, 1952
תארים > כשחקן > בטיס

אליפות הליגה השנייה (1): 1957/58
הערות שוליים

↑  פרטי המשחק נגד ריימס באתר BDFutbol
ז'זוס לוס

| --- | --- |

 לידה:  15 בינואר 1987 (בן 37) ריו דה ז'ניירו, ברזיל 
 מדינה:  ברזיל 
 מעסיק:  Intimissimi, דולצ'ה וגבאנה 
 בן או בת זוג:  Carol Ramiro (2021–יולי 2022)  מדונה (2008–2010)  Carol Ramiro (2015–יולי 2022)  Alice Campos (2022–2023) 
 פרסים והוקרה:  פרסי NewNowNext (2010) 
 
ז'זוס לוס (בפורטוגזית: Jesus Luz; נולד ב-15 בינואר 1987) הוא דוגמן ברזילאי.
ביוגרפיה

לוס נולד בריו דה ז'ניירו. בילדותו עבד דירה לעיתים קרובות, במיוחד לאחר הפרידה של הוריו כשהיה בן חמש. ב-2005 חתם לראשונה על חוזה בסוכנות דוגמנות. ב-2006 גר במשך חצי שנה בניו יורק שם התגורר אצל דודתו ולמד אנגלית.
ב-2007 הופיע בתצוגת האופנה "Fashion Rio 2007" שנערכה בעיר הולדתו. באותה תקופה החל ללמוד משחק, וקיבל תפקיד קטן בסדרת הטלוויזיה "Pegadoras". ב-2008 הוחתם על ידי סוכנות פורד מודלס ונחשב לאחד הדוגמנים הרווחיים של הסוכנות. באותה שנה הצלם סטיבן קליין בחר בו להצטלם לצד מדונה בהופעתה במגזין "W". מיד לאחר מכן נפוצו שמועות אודות מערכת היחסים ביניהם, ובהמשך הם יצאו כזוג באופן רשמי.
ב-2009 הופיע על שער מגזין האופנה הצרפתי "L'Officiel Hommes". באותה שנה דגמן לדולצ'ה וגבאנה וצעד בשבוע האופנה במילאנו.
בעת ביקורו בישראל דגמן למותג האופנה "TNT".
הוא הופיע בקליפ לשירה של מדונה Celebration, וגם הופיע בקליפ לשיר "Caliente" של הזמרת הרומנייה אינה.
מלבד הדוגמנות הוא גם תקליטן.
ז'ורז'ה בום ז'זוס

ז'ורז'ה לופז בום ז'זוס (בפורטוגזית: Jorge Bom Jesus או בראשי תיבות JBJ; נולד ב-26 ביולי 1962) הוא בלשן ופוליטיקאי סנטומני המכהן כראש הממשלה ה-17 והנוכחי של סאו טומה ופרינסיפה. הוא חבר במפלגה הסוציאל-דמוקרטית. הוא מכהן כראש הממשלה מאז 3 בדצמבר 2018.
ביוגרפיה

ז'זוס נולד ב-26 ביולי 1962 בסאו טומה ופרינסיפה. בצעירותו נסע ללמוד באירופה. הוא סיים תואר ראשון ושני בספרות צרפתית ופורטוגזית באוניברסיטת טולוז בצרפת. בנוסף על כך, הוא בעל תואר Ph.D.‎ במנהל ציבורי מאוניברסיטת סאו טומה ופרינסיפה.
לאחר לימודיו, כיהן ז'זוס במספר רב של תפקידים, ובהם: יועץ לשר התרבות והמדע, מזכ"ל הנציבות הלאומית לאונסק"ו, מנהל הספרייה הלאומית במדינה, מנהל בית הספר הלאומי להכשרת מורים ומחנכים ואף כמורה. בשנים 2008–2010 ובשנים 2012–2014 כיהן ז'זוס כשר החינוך, התרבות והמדע. בשנת 2018 נבחר ז'זוס להנהיג את המפלגה הסוציאל-דמוקרטית.
ביוגרפיה > בתור ראש ממשלה

בבחירות שנערכו ב-2018 המפלגה הסוציאל-דמוקרטית הייתה השנייה בגודלה, אך הצליחה להרכיב קואליציה רחבה וז'זוס מונה לראש הממשלה בדצמבר 2018, בתמיכת הנשיא אבריסטו קרבליו. במהלך כהונתו הצהיר כי אחת ממטרותיו המרכזיות היא המאבק בשחיתות.
ז'זוס נשוי ואב ל-5 ילדים.
הערות שוליים

↑  "PERFIL: São Tomé/Eleições: Jorge Bom Jesus chega ao Governo para liderar 'gerigonça'". www.dn.pt.
↑  Nón, Téla (1 ביולי 2018). "Jorge Bom Jesus novo Presidente do MLSTP". Téla Nón. {{cite web}}:  (עזרה)
↑  "São Tomé e Príncipe: Jorge Bom Jesus toma posse segunda feira". RFI. 30 בנובמבר 2018. {{cite web}}:  (עזרה)
↑  Nón, Téla (14 בדצמבר 2018). "Luta contra a corrupção é bandeira do Governo « JBJ»". Téla Nón. {{cite web}}:  (עזרה)